Vir een of ander rede het Alexander besluit dat half 3 die oggend ‘n goeie tyd is om katjie van die baan te wees. Dan is hy wakker soos ‘n akker en die lewe is ‘n lied!
As mens jou eie kind het, waardeer mens jou eie ouers soveel meer. Jy besef dán eers wat hulle alles vir jou gedoen en opgeoffer het.
Ek het geleer dat sleep deprivation mens se spraak kan aantas, soos toe ek vir Altus gevra het om vir my die water langs die bed te print. 🤔
Babas het ‘n 6th sense – hulle wéét wanneer jy in die bed klim, want dis dán wat hul begin huil. Hul weet ook wanneer jy haastig is, want dán is dit tyd vir n doek-ontploffing! Hulle is ook bekend daarvoor om skielik honger te raak sodra jy wil ry.
Ek het geleer dat dit okay is om te erken jy sukkel en om hulp te vra. Dit maak jou nie ‘n swak ma nie. Jy hét immers net twee hande!
Ek kan nie glo hoeveel hy gegroei het die afgelope maand nie! My LIEFDE vir hierdie mensie GROEI by die dag. Partykeer voel dit of my hart gaan ontplof.